CELEX: 32006D0767
Language: da
Date: 2006-11-06 00:00:00
Title: 2006/767/EF: Kommissionens beslutning af 6. november 2006 om ændring af beslutning 2003/804/EF og 2003/858/EF for så vidt angår bestemmelser om udstedelse af certifikat for levende bløddyr og levende akvakulturfisk og -fiskevarer til konsum (meddelt under nummer K(2006) 5167)   (EØS-relevant tekst)

18.11.2006   
            
            
               DA
            
            
               Den Europæiske Unions Tidende
            
            
               L 320/58
            
         
      KOMMISSIONENS BESLUTNING
   
   af 6. november 2006
   om ændring af beslutning 2003/804/EF og 2003/858/EF for så vidt angår bestemmelser om udstedelse af certifikat for levende bløddyr og levende akvakulturfisk og -fiskevarer til konsum
   (meddelt under nummer K(2006) 5167)
   (EØS-relevant tekst)
   (2006/767/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 19, stk. 1, artikel 20, stk. 1, og artikel 21, stk. 2, og
   ud fra følgende betragtninger:
   
               (1)
            
            
               Ved Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (2) er der fastsat generelle hygiejnebestemmelser for fødevarer gældende for ledere af fødevarevirksomheder.
            
         
               (2)
            
            
               Ved Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3), er der fastsat særlige hygiejnebestemmelser for animalske fødevarer.
            
         
               (3)
            
            
               Ved Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4), er der fastsat særlige bestemmelser for tilrettelæggelsen af den offentlige kontrol af animalske produkter til konsum.
            
         
               (4)
            
            
               Ved Kommissionens forordning (EF) nr. 2074/2005 (5) er der fastsat gennemførelsesbestemmelser vedrørende visse produkter i henhold til forordning (EF) nr. 853/2004 og vedrørende offentlig kontrol i henhold til forordning (EF) nr. 854/2004 og Europa-Parlamentets og Rådets (EF) nr. 882/2004 (6), fravigelser fra forordning (EF) nr. 852/2004 og ændringer af forordning (EF) nr. 853/2004 og (EF) nr. 854/2004.
            
         
               (5)
            
            
               Ved Rådets direktiv 95/70/EF (7) er der fastsat minimumsfællesskabsforanstaltninger til bekæmpelse af visse sygdomme hos toskallede bløddyr.
            
         
               (6)
            
            
               Ved direktiv 91/67/EØF (8) er der fastsat dyresundhedsmæssige betingelser for afsætning af akvakulturdyr og -produkter.
            
         
               (7)
            
            
               Ved Kommissionens beslutning 2003/804/EF af 14. november 2003 om dyresundhedsbetingelser og udstedelse af sundhedscertifikat ved import af bløddyr samt æg og mælke herfra til yderligere vækst, opfedning, genudlægning eller konsum (9) og Kommissionens beslutning 2003/858/EF af 21. november 2003 om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og -fiskevarer til konsum (10) er der fastsat bestemmelser om udstedelse af certifikat for levende bløddyr og levende akvakulturfisk og -fiskevarer til konsum.
            
         
               (8)
            
            
               For at forenkle certifikatudstedelsesproceduren for de pågældende produkter er de nævnte beslutningers bestemmelser om udstedelse af certifikat blevet indarbejdet i de sundhedscertifikater, der udfærdiges i overensstemmelse med forordning (EF) nr. 853/2004 for sendinger af produkter til konsum.
            
         
               (9)
            
            
               Beslutning 2003/804/EF og 2003/858/EF bør derfor ændres i overensstemmelse hermed og under hensyntagen til Rådets direktiv KOM(2005) 362 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (11).
            
         
               (10)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Ændringer af beslutning 2003/804/EF
   I beslutning 2003/804/EF foretages følgende ændringer:
   
               1)
            
            
               Artikel 4 affattes således:
               »Artikel 4
               Betingelser for import af levende bløddyr til konsum
               1.   Medlemsstaterne tillader kun import til deres område af levende bløddyr til konsum, hvis:
               
                           a)
                        
                        
                           afsendelsestredjelandet er opført på den liste, der er fastsat ved Kommissionens beslutning 2006/766/EF (12)
                           
                        
                     
                           b)
                        
                        
                           sendingen ledsages af et kombineret folke- og dyresundhedscertifikat, der er udfærdiget i overensstemmelse med modellen i Kommissionens forordning (EF) nr. 2074/2005
                        
                     
                           c)
                        
                        
                           sendingen opfylder kravene til emballering og mærkning i forordning (EF) nr. 853/2004.
                        
                     2.   Hvis bløddyr skal genudlægges eller genneddykkes i EF-vande, skal sendingen endvidere overholde bestemmelserne i artikel 3, stk. 1.
            
         
               2)
            
            
               Artikel 5 affattes således:
               »Artikel 5
               Supplerende betingelser for import af visse levende bløddyr til konsum
               1.   Sendinger af bløddyrarter, som er modtagelige over for en eller flere af de sygdomme, der er omhandlet i bilag D til direktiv 95/70/EF, skal opfylde kravene i artikel 4 og desuden:
               
                           a)
                        
                        
                           komme fra et sted, hvor der ikke forekommer unormal dødelighed uden forklaring, og som den kompetente myndighed i oprindelsestredjelandet har anerkendt som fri for de pågældende sygdomme i henhold til fællesskabslovgivningen eller den relevante OIE-standard (OIE = Verdensorganisationen for Dyresundhed), eller
                        
                     
                           b)
                        
                        
                           importeres som forarbejdede eller uforarbejdede produkter som defineret i artikel 2, stk. 1, i forordning (EF) nr. 852/2004, eller
                        
                     
                           c)
                        
                        
                           sendes direkte til en godkendt importcentral, hvor bløddyrene videreforarbejdes, jf. dog afsnit VII i bilag III til forordning (EF) nr. 853/2004 og artikel 6 i forordning (EF) nr. 854/2004.
                        
                     2.   Sendinger af bløddyrarter, der er modtagelige over for infektion med Bonamia ostrea og/eller Marteilia refringens, og som importeres til medlemsstater eller zoner, der er erklæret fri for de pågældende sygdomme eller er omfattet af et program med henblik på at erhverve status som sygdomsfri, jf. artikel 5 eller 10 i direktiv 91/67/EØF, skal opfylde kravene i artikel 4 og desuden gælder følgende:
               
                           a)
                        
                        
                           den kompetente myndighed i oprindelsestredjelandet skal have anerkendt deres oprindelsessted som fri for de pågældende sygdomme i henhold til fællesskabslovgivningen eller den relevante OIE-standard, eller
                        
                     
                           b)
                        
                        
                           sendingen skal importeres som forarbejdede eller uforarbejdede produkter som defineret i artikel 2, stk. 1, i forordning (EF) nr. 852/2004, eller
                        
                     
                           c)
                        
                        
                           sendingen skal sendes direkte til en godkendt importcentral, hvor bløddyrene videreforarbejdes, jf. dog afsnit VII i bilag III til forordning (EF) nr. 853/2004 og artikel 6 i forordning (EF) nr. 854/2004.
                        
                     3.   Denne artikel finder ikke anvendelse, hvis bløddyrene er emballeret og mærket klar til salg til den endelige forbruger i overensstemmelse med forordning (EF) nr. 853/2004.«
            
         
               3)
            
            
               Bilag V, del A, punkt 2, affattes således:
               
                           »2.
                        
                        
                           Levedygtige bløddyr må kun forlade en godkendt importcentral, hvis de er pakket og mærket klar til salg til den endelige forbruger i overensstemmelse med forordning (EF) nr. 853/2004.«
                        
                     
         Artikel 2
   Ændringer af beslutning 2003/858/EF
   I beslutning 2003/858/EF foretages følgende ændringer:
   
               1)
            
            
               Artikel 5, stk 1 affattes således:
               »Artikel 5
               Betingelser for import af akvakulturfiskevarer til konsum
               1.   Medlemsstaterne tillader kun import til deres område af akvakulturfiskevarer til konsum, hvis:
               
                           a)
                        
                        
                           afsendelsestredjelandet er opført på den liste, der er fastsat ved Kommissionens beslutning 2006/766/EF (13)
                           
                        
                     
                           b)
                        
                        
                           sendingen ledsages af et kombineret folke- og dyresundhedscertifikat, der er udfærdiget i overensstemmelse med modellen i Kommissionens forordning (EF) nr. 2074/2005
                        
                     
                           c)
                        
                        
                           sendingen opfylder kravene til emballering og mærkning i forordning (EF) nr. 853/2004.
                        
                     
         
               2)
            
            
               Artikel 6 affattes således:
               »Artikel 6
               Supplerende betingelser for import af visse akvakulturfiskevarer til konsum
               1.   Sendinger af fiskearter, der er modtagelige over for ISA og/eller EHN, skal opfylde kravene i artikel 5 og desuden gælder følgende:
               
                           a)
                        
                        
                           den kompetente myndighed i oprindelsestredjelandet skal have anerkendt deres oprindelsessted som fri for de pågældende sygdomme i henhold til fællesskabslovgivningen eller den relevante OIE-standard (OIE = Verdensorganisationen for Dyresundhed), eller
                        
                     
                           b)
                        
                        
                           fiskene skal være renset før afsendelsen, eller
                        
                     
                           c)
                        
                        
                           sendingen skal sendes direkte til en godkendt importcentral, hvor fiskene videreforarbejdes.
                        
                     2.   Sendinger af fiskearter, der er modtagelige over for VHS og/eller IHN, og som importeres til medlemsstater eller zoner, der er erklæret fri for de pågældende sygdomme eller er omfattet af et program med henblik på at erhverve status som sygdomsfri, jf. artikel 5 eller 10 i direktiv 91/67/EØF, skal opfylde kravene i artikel 5 og desuden gælder følgende:
               
                           a)
                        
                        
                           den kompetente myndighed i oprindelsestredjelandet skal have anerkendt deres oprindelsessted som fri for de pågældende sygdomme i henhold til fællesskabslovgivningen eller den relevante OIE-standard, eller
                        
                     
                           b)
                        
                        
                           fiskene skal være renset før afsendelsen, eller
                        
                     
                           c)
                        
                        
                           sendingen skal sendes direkte til en godkendt importcentral, hvor fiskene videreforarbejdes.«
                        
                     
         
               3)
            
            
               Bilag IV og V udgår.
            
         Artikel 3
   Denne beslutning anvendes fra syvendedagen efter offentliggørelsen i Den Europæiske Unions Tidende.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 6. november.2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 46 af 19.2.1991, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EUT L 139 af 30.4.2004, s. 1. Berigtiget i EUT L 226 af 25.6.2004, s. 3.
   
      (3)  EUT L 139 af 30.4.2004, s. 55. Berigtiget i EUT L 226 af 25.6.2004, s. 22. Senest ændret ved Kommissionens forordning (EF) nr. 2076/2005 (EUT L 338 af 22.12.2005, s. 83).
   
      (4)  EUT L 139 af 30.4.2004, s. 206. Berigtiget i EUT L 226 af 25.6.2004, s. 83. Senest ændret ved forordning (EF) nr. 2076/2005.
   
      (5)  EUT L 338 af 22.12.2005, s. 27.
   
      (6)  EUT L 191 af 28.5.2004, s. 1. Ændret ved Kommissionens forordning (EF) nr. 776/2006 (EUT L 136 af 24.5.2006, s. 3).
   
      (7)  EFT L 332 af 30.12.1995, s. 33.
   
      (8)  EFT L 46 af 19.2.1991, s. 1.
   
      (9)  EUT L 302 af 20.11.2003, s. 22. Senest ændret ved beslutning 2005/409/EF (EUT L 139 af 2.6.2005, s. 16).
   
      (10)  EUT L 324 af 11.12.2003, s. 37. Senest ændret ved beslutning 2005/742/EF (EUT L 279 af 22.10.2005, s. 71).
   
      (11)  Endnu ikke offentliggjort i EUT.
   
      (12)  EUT L 320 af 18.11.2006, s. 53.«
   
      (13)  EUT L 320 af 18.11.2006, s. 53.«